สวัสดีค่ะ พอดีมีอะไรกับแฟนวันที่ 28 ในช่วงเวลาตอน 8 โมงกว่าๆ แล้วแฟนได้แตกในแบบไม่ป้องกันค่ะ แล้วพอเวลาผ่านไป 10 ชม. ได้กินยาคุมฉุกเฉินไป แล้วก่อนจะมีอะไรกันได้มีเลือดออกมาก่อนมีเพศสัมพันธ์ แต่ตอนนี้ก็ยังมีเลือดไหลออกมาอยู่ จะมีสิทท้องไหมค่ะ
สวัสดีค่ะ หากได้ทานยาคุมฉุกเฉินภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%สำหรับเลือดที่ออกมาก่อนที่จะมีเพศสัมพันธ์ หากเป็นช่วงวันที่ที่ควรจะมา และมีเลือดออกมานาน 2-7 วัน ก็น่าจะเป็นเลือดประจำเดือน ดังนั้น การมีเพศสัมพันธ์ในช่วงไม่เกิน 7 วัน นับจากวันแรกที่มีประจำเดือนมา ก็จะถือว่าอยู่ในระยะปลอดภัย โอกาสในการตั้งครรภ์นั้นมีน้อยกว่า 1% ดังนั้น จริงๆ แล้ว จึงไม่จำเป็นต้องทานยาคุมฉุกเฉินไปค่ะแต่หากเลือดที่ออก ไม่ได้อยู่ในช่วงวันที่ที่ประจำเดือนควรจะมา และมีเลือดออกเพียง 1 วัน หรือนานเกินสัปดาห์ ก็อาจไม่ใช่ประจำเดือน เช่น อาจเป็นเลือดออกช่วงไข่ เลือดล้างหน้าเด็ก เลือดจากการแท้ง มีมดลูกอักเสบ เนื้องอกมดลูก เยื่อบุโพรงมดลูกหนาตัวผิดปกติ มะเร็งปากมดลูก เป็นต้น ซึ่งในกรณีนี้ โอกาสที่จะตั้งครรภ์ก็ยังอาจมีได้ ดังนั้น หากเลือดที่ออก ไม่ใช่ประจำเดือนที่ปกติ และยังคงมีออกมาเรื่อยๆ ก็ควรไปพบสูติ-นรีแพทย์เพื่อตรวจด้วยค่ะ